section_heading: Hrvatski član Predsjedništva BiH (2002. – 2005.)
paragraph_text: Nakon niza afera, među kojima su prodaja zrakoplova Iraku iz zrakoplovnog zavoda "Orao" iz Republike Srpske, unatoč embargu UN-a, te prisluškivanja na području Federacije BiH i Hrvatske vojske od strane Vojske Republike Srpske, visoki predstavnik Paddy Ashdown odlučio je smijeniti Šarovića s dužnosti člana Predsjedništva, smatrajući ga politički odgovornim. Sat prije smjene, Šarović je podnio ostavku 2. travnja 2003.<ref>Zlatko Tulić: [Šarović dao ostavku samo sat prije smjene]. Slobodna Dalmacija, 3. travnja 2003. Pristupljeno 19. prosinca 2014. Čović je potom postao vršitelj dužnosti predsjedatelja Predsjedništva, gdje se zadržao samo osam dana, do 10. travnja, kada je dužnost predsjedatelja preuzeo Šarovićev zamjenik Borislav Paravac. Dužnost predsjedatelja Čović je ponovno preuzeo 27. lipnja 2003., a tu dužnost preuzeo je Sulejman Tihić 28. veljače 2004.